કુંદન શાહની કલ્ટ કૉમેડી ફિલ્મ ‘જાને ભી દો યારો’ના ક્લાઇમૅક્સનો મહાભારતવાળો સીન યાદ છે? સ્ટેજ પર મહાભારતનું નાટક ભજવાતું હોય અને દર થોડી વારે નવાં-નવાં પાત્રોની એન્ટ્રી થયા કરે. ગરબડ-ગોટાળા અને એવા ભવાડા થાય કે સિંહાસન પર બિરાજેલા ધૃતરાષ્ટ્ર બિચારા દર થોડી વારે બોલ્યા કરે, યે સબ ક્યા હો રહા હૈ? ડિટ્ટો એવી જ સ્થિતિ આ ફિલ્મ ‘બૅન્ક ચોર’ જોતી વખતે થાય છે. એક તો ટ્રેલરમાં આપણને બતાવવામાં આવેલું કે આ ફિલ્મ આઉટ ઍન્ડ આઉટ કૉમેડી ઑફ એરર્સ હશે. ડબલ મીનિંગ ટાઇટલ પરથી એવી પણ બીક હતી કે આ ફિલ્મ અશ્લીલ જોક્સની ભરમાર ધરાવતી પણ હોઈ શકે. લેકિન નો. આ ફિલ્મ બેમાંથી કશું જ નથી. સ્ટાર્ટિંગની થોડી વાર પછી આ ફિલ્મ એક સિરિયસ ક્રાઇમ થ્રિલરમાં કન્વર્ટ થઈ જાય છે અને આપણું માથું ચૂલા પર મૂકેલા પ્રેશરકુકરમાં, જે ગમે ત્યારે ફાટી શકે છે.